Majstrovstvá sveta v cestnej cyklistike 2013

Majstrovstvá sveta v cestnej cyklistike 2013 boli 86. majstrovstvá sveta v cestnej cyklistike v histórii. Uskutočnili sa v dňoch 22. septembra až 29. septembra 2013 v Taliansku. Centrom majstrovstiev bolo hlavné mesto toskánskeho regiónu Florencia. Na majstrovstvách sveta o medaily súťažili pretekári a pretekárky zo 77 krajín v piatich kategóriách a troch disciplínach. 

Program majstrovstiev
Nedeľa, 22. september 
 10:00: tímová časovka žien
 14:00: tímová časovka mužov

Pondelok, 23. september
 10:00: individuálna časovka junioriek
 14:00: individuálna časovka mužov do 23 rokov

Utorok, 24. september
 10:00: individuálna časovka juniorov
 14:30: individuálna časovka žien

Streda, 25. september
 13:15: individuálna časovka mužov

Štvrtok, 26. september
 voľný deň

Piatok, 27. september
 8:30: preteky junioriek s hromadným štartom
 13:00: preteky mužov do 23 rokov s hromadným štartom

Sobota, 28. september
 8:30: preteky juniorov s hromadným štartom
 14:15: preteky žien s hromadným štartom

Nedeľa, 29. september
 10:00: preteky mužov s hromadným štartom

Reprezentácia Slovenska
Na majstrovstvách sveta reprezentovalo Slovensko celkovo štrnásť cyklistov.
Najväčšie zastúpenie malo Slovensko v pretekoch mužov s hromadným štartom, kde štartovali šiesti slovenskí pretekári: Peter Sagan,
Peter Velits, Martin Velits, Juraj Sagan, Matej Jurčo a Patrik Tybor. Náročné preteky z nich dokončil iba Peter Sagan, ktorý sa umiestnil na šiestom mieste.
Matej Jurčo nastúpil aj v individuálnej časovke mužov, kde obsadil 47. miesto.
Pôvodne bol nominovaný na túto súťaž aj majster Slovenska v individuálnej časovke Peter Velits, ale po zisku zlatej medaily v tímovej časovke sa rozhodol za slovenskú reprezentáciu už nenastúpiť a kvôli zdravotným problémom a profilu časovky sústrediť svoje sily na preteky s hromadným štartom.
V kategórii mužov do 23 rokov reprezentovala Slovensko štvorica jazdcov Michael Kolář, Erik Baška, Ľuboš Malovec a Juraj Lajcha. Preteky s hromadným štartom z nich dokončil iba Erik Baška, ktorý skončil na 80. mieste.
V individuálnej časovke v tejto kategórii nemalo Slovensko zastúpenie. V kategórii juniorov reprezentovali Slovensko Tomáš Harag, Juraj Bellan a Martin Dubeň. V časovke juniorov obsadil Milan Holomek 66. pozíciu a Juraj Bellan skončil na 76 mieste.
V pretekoch s hromadným štartom prišiel z tria slovenských juniorov do cieľa iba Juraj Bellan na 60. mieste.
Slovenskú výpravu na majstrovstvách sveta uzatvára juniorka Tereza Medveďová, ktorá skončila v pretekoch s hromadným štartom na šiestom mieste.
V tímových časovkách na rozdiel od ostatných disciplín nesúťažia reprezentácie krajín, ale profesionálne tímy. Zo slovenských pretekárov štartovali v tejto disciplíne Peter Velits a Peter Sagan. Peter Velits obhájil minuloročný titul majstra sveta v tejto disciplíne s tímom Omega Pharma – Quick-Step a získal zlatú medailu. Peter Sagan skončil s tímom Cannondale na siedmom mieste.

 Výsledky 
Muži elite
DisciplínaZlatoStriebroBronz Hromadný štart   Rui Costa 7h 25' 44"  Joaquim Rodríguez + 0"  Alejandro Valverde + 15" Individuálna časovka   Tony Martin  1h 5' 36,65″  Bradley Wiggins + 46,09″  Fabian Cancellara + 48,34″ Tímová časovka   Omega Pharma–QS 1h 4' 16,81″  Orica-GreenEDGE + 0,81″  Sky ProCycling + 22″

Ženy
DisciplínaZlatoStriebroBronz Hromadný štart   Marianne Vosová 3h 44' 00″  Emma Johanssonová + 15″  Rossella Rattová + 33″ Individuálna časovka   Ellen van Dijková 27' 48,18″  Linda Villumsenová + 24,10″  Carmen Smallová + 28,74″ Tímová časovka   Specialized–lululemon 51' 10″  Rabo Women + 1' 11″  Orica-AIS + 1' 33″

Muži do 23 rokov
DisciplínaZlatoStriebroBronz Hromadný štart   Matej Mohorič 4h 20' 18″  Louis Meintjes + 3″  Sondre Enger + 13″ Individuálna časovka   Damien Howson 49' 49,97″  Yoann Paillot + 57,11″  Lasse Norman Hansen + 1' 10,13″

Juniori
DisciplínaZlatoStriebroBronz Hromadný štart   Mathieu van der Poel 3h 33' 14″  Mads Pedersen + 3″  Iltjan Nika + 3″ Individuálna časovka    Igor Decraene 26' 56,83″  Mathias Krigbaum + 8,66″  Zeke Mostov + 20,97″

Juniorky
DisciplínaZlatoStriebroBronz Hromadný štart    Amalie Dideriksenová 2h 32' 23″ Anastasia Jakovenková + 0 Olena Demydovová + 3″ Individuálna časovka   Severine Eraudová 22' 42,63″  Alexandria Nichollsová + 2,69″  Alexandra Manlyová + 8,17″

 Referencie 

 Iné projekty 

 Externé odkazy 
 Oficiálna stránka MS  
 MS na stránke Medzinárodnej cyklistickej únie (UCI)  
 Competitions Guide